**ΚΑΛΛΙΤΕΧΝΙΚΑ**

Καλημέρα παιδιά

Εύχομαι να είστε όλοι καλά!!!

Α Γυμνασίου

Βασικά χρώματα

Κόκκινο+κίτρινο=πορτοκαλί

Μπλε+ κίτρινο =πράσινο

Μπλε+ κόκκινο=μωβ

Δουλέψαμε τον πρώτο συνδυασμό χρωμάτων

Στο δεύτερο συνδυασμό κάναμε στενσιλ

Μπορείτε να συμβουλευτείτε το βιβλίο εικαστικών στη σελ 87 παρ.Τυπώματα στενσιλ.

Μπορείτε να σχεδιάσετε στο μπλοκ σας 4 διαφορετικά σχήματα, μόνο το περίγραμμα, χωρίς λεπτομέρειες (γεωμετρικά η παραστατικά πχ δέντρο, φύλλο, ψάρι κλπ). Τρυπάτε το σχέδιό σας σε μια άκρη, τοποθετείτε το ψαλίδι στην τρύπα, κόβετε το σχέδιο στο περίγραμμα και το αφαιρείτε απο το χαρτί σας. Θα μείνει ένα κενό σχέδιο. Το τοποθετείτε πανω σε καθαρό χαρτί. Βάλτε στην παλέτα σας μπλε, κίτρινο και πράσινο χρώμα χωριστά. Πάρτε ένα καθαρό σφουγγαράκι και κόψτε το σε κομμάτια, ένα για κίτρινο, ένα για μπλε και ένα για πράσινο. Βάζετε το σφουγγαράκι πάνω στο χρώμα της παλέτας και μετά το πατάτε ελαφρά πάνω στο κενό σχέδιο που έχετε κόψει και έχετε τοποθετήσει σε καθαρό χαρτί.

Μπορείτε να επαναλάβετε πολλές φορές και με τα άλλα σχέδια που έχετε κόψει και τα χρώματα που έχετε βάλει στην παλέτα.

Θα δημιουργήσετε μια σύνθεση με αυτά τα σχήματα, λαμβάνοντας πάντα υπόψη την ισσοροπία στο χαρτί σας.

Να βλέπετε το σχέδιό σας απο μακριά για να καταλαβαίνετε τι χρειάζεται.

Όταν τελειώσει η άσκηση με το μπλε και κίτρινο, μένει ένας ακόμη συνδυσμός χρωμάτων.

Κόκκινο+Μπλε=Μωβ

Μπορείτε να χρησιμοποιήσετε την ίδια τεχνική (στένσιλ) ή να πάρετε ένα σχοινί κι αφού το βάψετε με κόκκινο μπλε ή μώβ να το τοποθετήσετε ανάμεσα σε δύο χαρτιά του μπλοκ. Αφου πατήσετε με το χέρι σας το χαρτί, μπορείτε να τραβήξετε το σχοινί πατώντας τα χαρτιά με το χέρι σας. Θα δημιουργηθούν σχέδια και στα δύο χαρτιά, κρατήστε όποιο σας αρέσει περισσότερο.

Καλή επιτυχία

Εύχομαι να τα πούμε σύντομα

Η καθηγήτριά σας

Ασπρογενίδου Θεοδώρα